અમારું ચૂંટણી પ્રતીક આમ તો દાયકાઓથી જાણીતું છે. અમારા સર્વોચ્ચ નેતાઓને જેનો આહાર સૌથી વધારે પસંદ છે એ ચારો. ખરેખર તો ચારા સાથે અમારા પક્ષનું ને અમારા નેતાઓનું નામ એટલી હદે જોડાયેલું છે કે અમારે કોઇ ચૂંટણી પ્રચાર કરવાની જરૂર જ નહીં પડે. ગામેગામનો માણસ છેવટે ચારાને તો ઓળખે જ છે. અમે અમારી ચૂંટણી સભાઓમાં આવનારા લોકોને પણ ચારો ચખાડશું અને કહેશું કે જુઓ આ ચારો ચાખી જૂઓ. તેઓ માને છે એટલો બેસ્વાદ ચારો નથી હોતો. લોકોને ખવડાવવા માટે ચારાનો જંગી સ્ટોક તો અમારી પાસે પહેલેથી જ છે. અમારી દસ પેઢી બેઠી બેઠી ખાય તો પણ ખૂટે તેમ નથી એટલો ચારો અમે પહેલેથી સ્ટોક કરી લીધો છે.